หลิว เต๋อหัว

หลิว เต๋อหัว (; "เหล่า ตั๊กหว่า") หรือ แอนดี้ เลา (Andy Lau) เกิดวันที่ 27 กันยายน พ.ศ. 2504 (ค.ศ. 1961) นักแสดงยอดนิยม โปรดิวเซอร์ ผู้อำนวยการสร้าง และนักร้องชาวฮ่องกง ที่โด่งดังเป็นพลุแตก ได้รับความนิยมสูงสุดทั่วเอเชีย

ในยุค 80's เป็นนักแสดงซีรีส์ค่ายสถานีโทรทัศน์ TVB ในกลุ่มดาวรุ่ง 5 พยัคฆ์ทีวีบี ผันตัวเองมาแสดงภาพยนตร์เต็มตัวในปี 1988 ได้รับความนิยมสูงสุดทั่วเอเชีย เป็นหนึ่งในราชาภาพยนตร์ หรือ King Boxoffice ของวงการหนังฮ่องกง และวงการภาพยนตร์เอเชีย เป็นดารายอดนิยมแห่งเอเชีย หรือ Box Office Star of Asia เป็นปฐมบทแห่งภาพยนตร์แนว Heroic Gangster อันโด่งดังระดับโลก เป็นหนึ่งใน นักแสดงผู้ทรงอิทธิพล ของอุตสาหกรรมภาพยนตร์โลก และยังเป็นนักร้อง C- pop หนึ่งในนักร้อง จตุรเทพเพลงจีน หรือ Four Heavenly Kings of Cantopop หรือวงการเพลงโลก เรียกขานในนาม สี่ราชาแห่งวงการเพลงป๊อปฮ่องกง หรือ Four Kings of Hong Kong pop-music industry ของยุค 90's อีกด้วย

หลิว เต๋อหัว เกิดมาในครอบครัวที่ยากจน ช่วยเหลือทางบ้านทำงานมาตั้งแต่เด็กๆ พออายุ 18 ปี ได้เข้าเรียนโรงเรียนการแสดงของค่ายสถานีโทรทัศน์ทีวีบี ฮ่องกง ก้าวเข้าสู่วงการนักแสดงมีผลงานละครซีรีส์ทางโทรทัศน์ในปี 1982 มีโอกาสได้ร่วมงานกับนักแสดงชื่อดังแห่งยุคอย่าง โจว เหวินฟะ ผลงานละครซีรีส์ทางโทรทัศน์ เรื่อง มังกรหยก ภาค 2 ตอน จอมยุทธอินทรี (1983) โด่งดังมากมายทั่วเอเชีย ส่งผลให้เขามีชื่อเสียงมากขึ้น หลิว เต๋อหัว เป็นนักแสดงดาวรุ่งในกลุ่ม 5 พยัคฆ์ทีวีบี ประกอบด้วย หวง เย่อหัว, เหมียว เฉียวเหว่ย, ทัง เจิ้นเย่, หลิว เต๋อหัว, เหลียง เฉาเหว่ย ซึ่งถูกปั้นให้รับบทพระเอกหรือบทสำคัญของละครซีรีส์ค่ายทีวีบี เขาได้แสดงละครซีรีส์หลายเรื่อง เช่น ลิขิตรักฮ่องเต้ ขุนศึกตระกูลหยาง อุ้ยเสี่ยวป้อ (เล่นคู่กับเหลียง เฉาเหว่ย) หลิว เต๋อหัว ได้แสดงภาพยนตร์ครั้งแรก ในเรื่อง Boat People (1982) หรือ ใส่ความบ้าท้านรก

ในปี 1988 หลิว เต๋อหัว ตัดสินใจออกจากสังกัดค่ายทีวีบี หันมาแสดงภาพยนตร์อย่างเดียว ประสบความสำเร็จอย่างสูงกับภาพยนตร์แนวดราม่ารันทด เรื่อง The Truth (1988) หรือ เพชรแท้ทุบไม่แตก ภาพยนตร์แนวโรแมนติคคอมมาดี้ เรื่อง The Crazy Companies 1,2 (1988) หรือ บริษัทยุ่งแล้วรวย ภาค 1,2 ได้เข้าชิงรางวัลตุ๊กตาทองนักแสดงนำชายยอดเยี่ยม ในเรื่อง As Tears Go By (1988) หรือ ทะลุกลางอก เพียงแค่ปีเดียวเขามีภาพยนตร์ที่ประสบความสำเร็จสูงมากหลายเรื่องติดๆกัน ล้วนเป็นภาพยนตร์หลากหลายแนว จึงได้รับฉายาว่า อัศวินแห่งภาพยนตร์ หรือ Knight of Movie ต่อมาในปี 1989 หลิว เต๋อหัว ได้แสดงภาพยนตร์แนวจีนอินเตอร์ เรื่อง Casino Raiders (1989) หรือ เจาะเหลี่ยมกระโหลก หนังได้รับความนิยมอย่างล้นหลามไปทั่วเอเชีย ภาพยนตร์เรื่อง God of Gamblers (1989) หรือ คนตัดคน แสดงกับโจว เหวินฟะ หนังประสบความสำเร็จอย่างถล่มทลายทั่วเอเชีย ส่งให้หลิว เต๋อหัว กลายเป็นพระเอกหนังระดับเอเชีย เป็นต้นมา

อย่างไรก็ตาม หลิว เต๋อหัว เป็นที่รู้จักอย่างกว้างขวาง ได้รับยกย่องจากวงการภาพยนตร์โลกว่า เป็นปฐมบทหรือต้นกำเนิดภาพยนตร์แนว แก๊งสเตอร์ ฮีโร่ หรือ Heroic Gangster หรือ หนังแนว"นักรักนักเลง" สัญลักษณ์แห่งหนังแนวนี้ ได้แก่ A Moment of Romance (1990) หรือ ผู้หญิงข้าใครอย่าแตะ อันโด่งดังเป็นพลุแตกไปทุกสารทิศ ซึ่งหลิว เต๋อหัว ถูกยกย่องว่า เป็นผู้สร้างคาแรกเตอร์หรือบุคลิกตัวละครที่สมบูรณ์แบบที่สุด เป็นอัตลักษณ์เฉพาะตัวหนังแนว Heroic Gangster โดยแท้จริง ภาพยนตร์เรื่องนี้ ยังสร้างปรากฏการณ์หนังทุนต่ำ ฟอร์มเล็ก ที่ประสบความสำเร็จมหาศาลเหนือกว่าหนังทุนสูง ฟอร์มใหญ่ หรือหนังระดับ Blockbuster ของหนังฮ่องกงในยุคนั้น จนมีการสร้างตามกระแสเป็นจำนวนมาก เปลี่ยนแนวหนังแอ๊คชั่นฮ่องกงประเภทยิงปืน ระเบิดภูเขา เผากระท่อม ที่ใช้ทุนสร้างสูงมาก หันมาใช้อาวุธประเภทมีด หน้าไม้ หรือศิลปะป้องกันตัวแทน

ในวงการภาพยนตร์ หลิว เต๋อหัว เป็นนักแสดงที่ได้รับความนิยมสูงสุด เป็นหนึ่งในราชาภาพยนตร์ หรือ King Boxoffice ของวงการหนังฮ่องกง และวงการภาพยนตร์เอเชีย สมาพันธ์ภาพยนตร์แห่งชาติฮ่องกงได้รวบรวมสถิติรายได้ภาพยนตร์ในช่วงรุ่งเรืองตั้งแต่ปี 1985 - 1997 ก่อนประเทศอังกฤษส่งมอบเกาะฮ่องคืนสู่จีนแผ่นดินใหญ่ หลิว เต๋อหัว เป็นนักแสดงชายที่มียอดรายได้ภาพยนตร์ (Box Office) สูงถึง 1,200 ล้านเหรียญฮ่องกง(HKD) จากภาพยนตร์ที่เขานำแสดง(Actor) จำนวน 80 เรื่อง สูงสุดเป็นอันดับ 1 แห่งยุคนั้น ต่อมาในปี 2005 มีการประมวลยอดรายได้ภาพยนตร์ตั้งแต่ปี 1985 - 2005 (รอบ 20 ปี) ก่อนที่เกาะฮ่องกงจะเป็นส่วนหนึ่งของจีนแผ่นดินใหญ่โดยสมบูรณ์(หนึ่งประเทศ สองระบบเศรษฐกิจ) หลิว เต๋อหัว เป็นนักแสดงชายที่มียอดรายได้ภาพยนตร์ (Box Office) สูงสุดเป็นอันดับ 1 คือ 1,733,275,816 ล้านเหรียญฮ่องกง(HKD) จากภาพยนตร์ที่เขานำแสดง(Actor) จำนวน 108 เรื่อง อันดับ 2 ได้แก่ โจว ซิงฉือ ราชาตลกคอมมาดี้ จำนวน 1,317,452,311 ล้านเหรียญฮ่องกง(HKD) อันดับ 3 คือ เฉินหลง ราชานักบู้ชื่อก้องโลก จำนวน 894,090,962 ล้านเหรียญฮ่องกง(HKD) ต่อมาในปี 2007 หลิว เต๋อหัว ได้รับยกย่องให้เป็น ดารายอดนิยมแห่งเอเชีย หรือ Box Office Star of Asia อีกด้วย

นอกจากนี้ หลิว เต๋อหัว ยังได้รับยกย่องให้เป็นหนึ่งใน นักแสดงผู้ทรงอิทธิพล ของอุตสาหกรรมภาพยนตร์โลก เป็นผู้นำภาพยนตร์แนวโศกนาฎกรรม ที่บทพระเอก นางเอกหรือบทสมทบสำคัญต้องพบกับเหตุการณ์โศกเศร้าสะเทือนใจ และมีสไตล์หนังเป็นของตัวเอง คือ แนวดราม่า แอคชั่น โรมานซ์ ผสมผสาน(mix) อยู่ในเรื่องเดียวกัน ในโลกภาพยนตร์มีเพียง หลิว เต๋อหัวคนเดียวที่ประสบความสำเร็จอย่างท่วมท้น กับภาพยนตร์แนวโศกนาฎกรรม สไตล์ mix ดราม่า แอ๊คชั่น โรมานซ์ เช่น Casino Raider 1 (1989) หรือ เจาะเหลี่ยมกระโหลก A Moment of Romance (1990) หรือ ผู้หญิงข้าใครอย่าแตะ Casino Raider 2(1991) หรือ ผู้หญิงข้าใครอย่าแตะ ตอน แตะได้ถ้าไม่กลัวโลกแตก Saviour of the Soul (1991) หรือ ตายกี่ชาติก็ขาดเธอไม่ได้ The Moon Warriors (1993) หรือ คนบินเทวดา Full Throttle (1995) หรือ ยึดถนนเก็บใจไว้ให้เธอ เป็นต้น ปัจจุบัน หลิว เต๋อหัว มีผลงานการแสดงมากกว่า 160 เรื่อง ได้รับความนิยมอย่างมหาศาลมาโดยตลอด เป็นที่รู้จักอย่างกว้างขวางไปทั่วโลก

ในปี 1991 หลิว เต๋อหัว มีบริษัทผลิตภาพยนตร์ในนาม Team Work Motion Pictures ผลงานโปรดิวเซอร์, อำนวยการสร้างเรื่องแรก ได้แก่ Saviour of the Soul (1991) หรือ Lannar Romance หรือ ตายกี่ชาติก็ขาดเธอไม่ได้ (เราเลยไม่ยอมตาย) อันลือลั่นไปทั่วเอเชีย ต่อมาเปลื่ยนชื่อบริษัทเป็น Focus Group มีบริษัทลูกในเครือ เช่น โฟกัส ฟิล์ม(อำนวยการสร้าง) Infinitus เอนเตอร์เทนเมนท์ (ผลิตภาพยนตร์) โฟกัส มิวสิค, โฟกัส เอนเตอร์เทนเมนท์ เป็นต้น หลิว เต๋อหัว ยังประสบความสำเร็จอย่างสูง ในฐานะโปรดิวเซอร์ , อำนวยการสร้าง , อยู่เบื้องหลังภาพยนตร์ที่โด่งดังหลายเรื่อง เช่น Infernal Affairs 1,2,3 หรือ 2 คน 2 คน ทั้งสามภาค , Cold War 1 ,2 หรือ 2 คม ล่าถล่มเมือง ทั้งสองภาค เคยได้รับรางวัล Asian Filmmaker of the year ในฐานะคนทำหนังยอดเยี่ยมแห่งปี จากเทศกาลภาพยนตร์นานาชาติปูซาน

ในปี 1985 หลิว เต๋อหัว เริ่มหันมาร้องเพลงออกอัลบั้ม ยุคทศวรรษที่ 90 ในช่วงปี 1992 วงการเพลงป๊อปฮ่องกงรุ่งเรืองเป็นอย่างมาก หลิว เต๋อหัว, หลีหมิง, กัว ฟู่เฉิง, จาง เสฺวโหย่ว เป็นนักร้อง C- pop ที่ประสบความสำเร็จมากที่สุดในยุคนั้น จึงถูกขนานนามให้เป็นนักร้อง จตุรเทพเพลงจีนของฮ่องกง หรือ The Four Heavenly Kings of Cantopop หรือวงการเพลงโลก เรียกขานในนาม สี่ราชาแห่งวงการเพลงป๊อปฮ่องกง หรือ Four Kings of Hong Kong pop-music industry ปัจจุบัน ฐานะนักร้องของหลิว เต๋อหัว ยังได้รับความนิยมอย่างสูง จัดทัวร์คอนเสิร์ตหลายร้อยรอบต่อปี มีบริษัทเพลงของตัวเองอย่าง โฟกัส มิวสิค, โฟกัส เอนเตอร์เทนเมนท์ เป็นผู้ดูแลงานเพลง

ในประเทศไทย หลิว เต๋อหัว เป็นที่รู้จักอย่างกว้างขวางจากภาพยนตร์ เรื่อง A Moment of Romance (1990) หรือ ผู้หญิงข้าใครอย่าแตะ ต่อมามีภาพยนตร์ เรื่อง Full Throttle (1995) หรือ ยึดถนนเก็บใจไว้ให้เธอ ทำสถิติรายได้สูงสุดในไทย มาถึงทุกวันนี้

เขาเปลี่ยนไปนับถือศาสนาพุทธในช่วงปี พ.ศ. 2523 และเป็นสาวกของวัดภูเขาหลิงอันในไต้หวัน

ทางด้านชีวิตส่วนตัว เขาเคยคบหากับอี๋ว์ เข่อซิน นักแสดงสาวชาวไต้หวันอยู่พักหนึ่ง แล้วเลิกรากันไปในปี 2529 ต่อมาในปี 2536 มีข่าวลือว่า เขาแอบไปแต่งงานกับจู ลี่ชิง (; หรือ แคโรล จู) สาวชาวมาเลเซียเชื้อสายจีน ที่แวนคูเวอร์ ประเทศแคนนาดา

ในกลางปี 2552 หลิว เต๋อหัว ก็ออกมายอมรับว่าได้แต่งงานแล้วอย่างเงียบ ๆ กับ จู ลี่ชิงที่คบหากันมานานถึง 25 ปี และในกลางปี 2553 ก็มีข่าวปรากฏว่า จู ลี่ชิง ตั้งครรภ์ได้ 3 เดือนแล้ว

1993 สองใหญ่แย่งใหญ่ Perfect Exchange 至尊三十六計之偷天換日